ज़रा सोचिये तो हमारे समाज में ऐसी घटनाएँ कैसे रोकी जा सकती जा सकतीं हैं जहाँ स्वयं परिवार वाले ही ऐसे भयावह कृत्य करने वाले लाडलों को बचाने निकल पड़ते हैं ? ऐसे समाज में इस तरह के हादसे क्यों भला थमें, जहाँ शारीरिक और मानसिक पीड़ा भोगने वाली लड़की को ही गलत ठहराया जाता है ? कोई आध्यामिक सलाह देकर तो कोई पहनावे और घर से निकलने के वक़्त को लेकर | इतना ही नहीं, हमारे समाज में जहाँ शारीरिक शोषण के अधिकतर मामलों में परिचित ही पिशाच बन बैठते हैं वहां प्रशासनिक मुस्तैदी कहाँ तक काम आएगी ?